Målet er at lokke flere unge til at komme, og være med til at diskutere med politikerne om fremtidens udfordringer. Begge arrangører, Dennis Stenbjerg Johansen og Anne Ruby Arildsen, er studerende. De tager forskud på en kommende folketingsvalg-debat. Reklamen for arrangementet har primært foregået via facebook, og løbesedler. -Vi forsøger at skabe en unik mulighed for, at det er publikum, der styrer debatten med deres spørgsmål, udtaler Dennis Stenbjerg Johansen. Med i debatpanelet er seks nordjyske folketingskandidater. Arrangementet bliver styret af den erfarne ordstyrer og samfundsredaktør Søren Wormslev. Arrangementet foregår onsdag d. 16. februar klokken 19.00 på Pigen og Trompeten i Aalborg.

Referat:
To unge ildsjæle har arrangeret politisk "fight night" på Diskoteket Pigen og Trompeten i Jomfru Ane Gade.